CELEX: 32014R0397
Language: et
Date: 2014-04-16 00:00:00
Title: Nõukogu rakendusmäärus (EL) nr 397/2014, 16. aprill 2014 , millega rakendatakse määrust (EL) nr 267/2012, milles käsitletakse Iraani vastu suunatud piiravaid meetmeid

23.4.2014   
            
            
               ET
            
            
               Euroopa Liidu Teataja
            
            
               L 119/1
            
         NÕUKOGU RAKENDUSMÄÄRUS (EL) nr 397/2014,
   16. aprill 2014,
   millega rakendatakse määrust (EL) nr 267/2012, milles käsitletakse Iraani vastu suunatud piiravaid meetmeid
   EUROOPA LIIDU NÕUKOGU,
   võttes arvesse Euroopa Liidu toimimise lepingut,
   võttes arvesse nõukogu 23. märtsi 2012. aasta määrust (EL) nr 267/2012, milles käsitletakse Iraani vastu suunatud piiravaid meetmeid, (1) eriti selle artikli 46 lõiget 2,
   ning arvestades järgmist:
   
               (1)(2)(3)(4)(5)
            
            
               Nõukogu võttis 23. märtsil 2012 vastu määruse (EL) nr 267/2012.Euroopa Liidu Üldkohus tühistas 12. novembri 2013. aasta otsusega kohtuasjas T-552/12 (2) nõukogu rakendusmääruse (EL) nr 945/2012 (3) selles osas, millega lisatakse North Drilling Company (NDC) määruse (EL) nr 267/2012 IX lisas esitatud loetellu isikute ja üksuste kohta, kelle suhtes kohaldatakse piiravaid meetmeid.North Drilling Company (NDC) tuleks uue põhjenduse alusel uuesti lisada loetellu isikute ja üksuste kohta, kelle suhtes kohaldatakse piiravaid meetmeid.Üks üksus tuleks välja jätta määruse (EL) nr 267/2012 IX lisas esitatud loetelust isikute ja üksuste kohta, kelle suhtes kohaldatakse piiravaid meetmeid.Määrust (EL) nr 267/2012 tuleks vastavalt muuta,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EL) nr 267/2012 IX lisa muudetakse vastavalt käesoleva määruse lisale.
   Artikkel 2
   Käesolev määrus jõustub Euroopa Liidu Teatajas avaldamise päeval.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 16. aprill 2014
      
         
            Nõukogu nimel
         
         
            eesistuja
         
         D. KOURKOULAS
      
   
   
      (1)  ELT L 88, 24.3.2012, lk 1.
   
      (2)  Kohtuasi T-552/12, North Drilling Co. vs. nõukogu, 12. novembri 2013. aasta otsus, seni avaldamata.
   
      (3)  Nõukogu 15. oktoobri 2012. aasta rakendusmäärus (EL) nr 945/2012, millega rakendatakse määrust (EL) nr 267/2012, milles käsitletakse Iraani vastu suunatud piiravaid meetmeid (ELT L 282, 16.10.2012, lk 16).
   
      LISA
      
                  I.
               
               
                  Määruse (EL) nr 267/2012 IX lisas I osa B jaos (üksused) esitatud loetellu lisatakse järgmine üksus:
                  
                               
                           
                           
                              Nimi
                           
                           
                              Identifitseerimisandmed
                           
                           
                              Põhjendus
                           
                           
                              Loetellu kandmise kuupäev
                           
                        
                              118.
                           
                           
                              North Drilling Company (NDC)
                           
                           
                              
                                          No. 8 35th St.
                                       
                                    
                                          Alvand St.
                                       
                                    
                                          Argentine Sq.
                                       
                                    
                                          Tehran
                                       
                                    
                                          Iran
                                       
                                    
                                          Tel: +98 2188785083-8
                                       
                                    
                           
                              North Drilling Company toetab rahaliselt Iraani valitsust, kuuludes kaudselt Mostazafan Foundationile, mis on Iraani valitsuse kontrolli all olev suur Iraani riigi osalusega üksus. North Drilling Company on oluline energiasektori üksus, mis toob Iraani valitsusele märkimisväärset tulu. Lisaks on North Drilling Company importinud tähtsaid nafta- ja gaasitööstuse seadmeid, sealhulgas keelatud kaupa. Seega toetab North Drilling Company tuumarelvade leviku seisukohast tundlikku Iraani tegevust.
                           
                           
                              23.4.2014
                           
                        
            
                  II.
               
               
                  Määruse (EL) nr 267/2012 IX lisast jäetakse välja järgmine üksus ja sellega seotud kanne:
                  Safa Nicu, teiste nimedega „Safa Nicu Sepahan”, „Safanco Company”, „Safa Nicu Afghanistan Company”, „Safa Al Noor Company” ja „Safa Nicu Ltd Company”.